CELEX: 32010R0585
Language: lt
Date: 2010-07-02 00:00:00
Title: 2010 m. liepos 2 d. Komisijos reglamentas (ES) Nr. 585/2010, kuriuo iš dalies keičiamas Reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo

3.7.2010   
            
            
               LT
            
            
               Europos Sąjungos oficialusis leidinys
            
            
               L 169/1
            
         KOMISIJOS REGLAMENTAS (ES) Nr. 585/2010
   2010 m. liepos 2 d.
   kuriuo iš dalies keičiamas Reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnį kartu su 4 straipsniu,
   kadangi:
   
               (1)
            
            
               Komisijos reglamento (EB) Nr. 2535/2001 (2) 19a straipsnyje nurodytos tarifinės kvotos, administruojamos taikant 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), 308a, 308b straipsnius ir 308c straipsnio 1 dalį. Į tas kvotas įtrauktos ir kvotos, numatytos 2001 m. balandžio 9 d. Tarybos reglamente (EB) Nr. 747/2001, numatančiame Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis (4).
            
         
               (2)
            
            
               2008 m. pasikeičiant laiškais buvo sudarytas Europos bendrijos ir Izraelio Valstybės susitarimas dėl abipusių liberalizavimo priemonių, taikomų žemės ūkio produktams, perdirbtiems žemės ūkio produktams, žuvies ir žuvininkystės produktams, bei Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, pakeitimų ir jo 1 bei 2 protokolų ir jų priedų pakeitimo. Šis susitarimas (toliau – Susitarimas) buvo patvirtintas Tarybos sprendimu 2009/855/EB (5).
            
         
               (3)
            
            
               Susitarime numatytos naujos Izraelio kilmės žemės ūkio produktų ir perdirbtų žemės ūkio produktų tarifinės kvotos.
            
         
               (4)
            
            
               Todėl Reglamente (EB) Nr. 747/2001 su pakeitimais, padarytais Komisijos reglamentu (EB) Nr. 1154/2009 (6), numatyta nuo 2010 m. sausio 1 d. padidinti KN kodu 0404 10 žymimų pieno produktų kvotas.
            
         
               (5)
            
            
               Todėl Reglamentą (EB) Nr. 2535/2001 reikėtų atitinkamai iš dalies pakeisti.
            
         
               (6)
            
            
               Siūlomą pakeitimą reikėtų taikyti nuo 2010 m. sausio 1 d., kai įsigaliojo Susitarimas ir pradėtas taikyti atitinkamas Reglamento (EB) Nr. 747/2001 pakeitimas.
            
         
               (7)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2535/2001 VIIa priedo 2 punktas pakeičiamas taip:
   
      „2.   Tam tikrų Izraelio kilmės žemės ūkio produktų tarifinė kvota pagal Reglamento (EB) Nr. 747/2001 VII priedą
      
      
                  Kvotos Nr.
               
               
                  KN kodas
               
               
                  Aprašymas (7)
                  
               
               
                  Taikytinas muito tarifas
               
               
                  Metinis kiekis tonomis
                  (pagrindas = kalendoriniai metai)
               
            
                  09.1302
               
               
                  0404 10
               
               
                  Išrūgos ir pakeistų savybių išrūgos
               
               
                  Atleidimas
               
               
                  1 300
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 341, 2001 12 22, p. 29.
   
      (3)  OL L 253, 1993 10 11, p. 1.
   
      (4)  OL L 109, 2001 4 19, p. 2.
   
      (5)  OL L 313, 2009 11 28, p. 81.
   
      (6)  OL L 313, 2009 11 28, p. 52.
   
      (7)  Neatsižvelgiant į Kombinuotosios nomenklatūros aiškinimo taisykles turi būti laikoma, kad produktų aprašymo formuluotė yra tik nurodomojo pobūdžio, o šiame priede pateiktų preferencinių susitarimų taikymas nustatomas pagal KN kodus. Kai yra nurodyti ex KN kodai, preferencinių susitarimų taikymas nustatomas remiantis kartu KN kodu ir atitinkamu aprašymu.“